CELEX: 32005D0138
Language: fi
Date: 2005-02-16 00:00:00
Title: 2005/138/EY: Komission päätös, tehty 16 päivänä helmikuuta 2005, päätöksen 2003/828/EY muuttamisesta siltä osin kuin on kyse eläinten siirroista Portugalissa sijaitsevalta rajoitusvyöhykkeeltä ja sen sisällä kyseisessä jäsenvaltiossa ilmenneiden bluetongue-taudin purkausten yhteydessä (tiedoksiannettu numerolla K(2005) 335) (ETA:n kannalta merkityksellinen teksti)

18.2.2005   
            
            
               FI
            
            
               Euroopan unionin virallinen lehti
            
            
               L 47/38
            
         
      KOMISSION PÄÄTÖS,
   tehty 16 päivänä helmikuuta 2005,
   päätöksen 2003/828/EY muuttamisesta siltä osin kuin on kyse eläinten siirroista Portugalissa sijaitsevalta rajoitusvyöhykkeeltä ja sen sisällä kyseisessä jäsenvaltiossa ilmenneiden bluetongue-taudin purkausten yhteydessä
   (tiedoksiannettu numerolla K(2005) 335)
   (ETA:n kannalta merkityksellinen teksti)
   (2005/138/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 8 artiklan 2 kohdan d alakohdan, 9 artiklan 1 kohdan c alakohdan ja 12 artiklan,
   sekä katsoo seuraavaa:
   
               (1)
            
            
               Bluetongue-tautiin liittyvistä suoja- ja valvontavyöhykkeistä 25 päivänä marraskuuta 2003 tehty komission päätös 2003/828/EY (2) hyväksyttiin bluetongue-taudin saastuttamilla yhteisön alueilla vallinneen tilanteen pohjalta. Päätöksessä rajataan suoja- ja valvontavyöhykkeet (’rajoitusvyöhykkeet’), jotka vastaavat tiettyjä epidemiologisia tilanteita, ja vahvistetaan edellytykset direktiivissä 2000/75/EY säädetystä poisvientikiellosta tehtäville poikkeuksille, jotka koskevat tiettyjä eläinten ja niiden siemennesteen, munasolujen ja alkioiden siirtoja näiltä vyöhykkeiltä ja niiden läpi.
            
         
               (2)
            
            
               Päätöksellä 2003/828/EY, sellaisena kuin se on muutettuna päätöksellä 2004/898/EY, on perustettu rajoitusvyöhyke (’vyöhyke F’), joka vastaa päätöksen 2004/898/EY tekohetkellä Espanjassa ja Portugalissa vallinnutta bluetongue-tautitilannetta.
            
         
               (3)
            
            
               Portugali on nyt ilmoittanut komissiolle Idanha-a-Novan seutukunnassa ilmenneistä bluetongue-taudin purkauksista.
            
         
               (4)
            
            
               Portugalissa sijaitseviin tautialueisiin olisi sovellettava poisvientikiellosta tehtäviä poikkeuksia päätöksen 2003/828/EY mukaisesti.
            
         
               (5)
            
            
               Lisäksi vyöhykettä F olisi laajennettava ja se olisi määritettävä ottaen huomioon maantieteelliset, ekologiset ja epizootologiset näkökohdat, jotka liittyvät bluetongue-tautiin Portugalissa sijaitsevilla tautialueilla.
            
         
               (6)
            
            
               Päätös 2003/828/EY olisi sen vuoksi muutettava vastaavasti.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2003/828/EY seuraavasti:
   
               1)
            
            
               Korvataan 3 artiklan 1 kohta ja 2 kohdan johdantokappale seuraavasti:
               ”1.   Eläinten ja niiden siemennesteen, munasolujen ja alkioiden kotimaiset lähetykset liitteessä I vahvistetuilta rajoitusalueilta voidaan vapauttaa poisvientikiellosta ainoastaan, jos kyseiset eläimet, siemenneste, munasolut ja alkiot täyttävät liitteessä II vahvistetut edellytykset; Espanjan, Ranskan, Italian ja Portugalin osalta edellytetään 2 kohdan vaatimusten ja Kreikan osalta 3 kohdan vaatimusten täyttymistä.
               2.   Espanjassa, Ranskassa, Italiassa ja Portugalissa toimivaltaisen viranomaisen on, kun kyse on 1 kohdassa tarkoitetuista kotimaisista lähetyksistä, myönnettävä poikkeus poisvientikiellosta:”
            
         
               2)
            
            
               Muutetaan liite I tämän päätöksen liitteen mukaisesti.
            
         2 artikla
   Tätä päätöstä sovelletaan 21 päivästä helmikuuta 2005.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä helmikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 327, 22.12.2000, s. 74. Päätös sellaisena kuin se on muutettuna vuoden 2003 liittymisasiakirjalla.
   
      (2)  EUVL L 311, 27.11.2003, s. 41. Päätös sellaisena kuin se on viimeksi muutettuna päätöksellä 2004/898/EY (EUVL L 379, 24.12.2004, s. 105).
   
      LIITE
      Korvataan päätöksen 2003/828/EY liitteessä I oleva rajoitusvyöhyke F seuraavasti:
      
         ”Vyöhyke F
         ESPANJA:
         
                     —
                  
                  
                     Cádizin, Málagan, Sevillan, Huelvan, Córdoban, Cáceresin ja Badajozin maakunnat,
                  
               
                     —
                  
                  
                     Jaénin maakunta (seuraavat piirikunnat: Jaén ja Andujar),
                  
               
                     —
                  
                  
                     Toledon maakunta (seuraavat piirikunnat: Oropesa, Talavera de la Reina, Belvis de Jara ja Los Navalmorales),
                  
               
                     —
                  
                  
                     Ciudad Realin maakunta (seuraavat piirikunnat: Horcajo de los Montes, Piedrabuena, Almadén ja Almodóvar del Campo).
                  
               PORTUGALI:
         
                     —
                  
                  
                     Alentejon alueellinen maataloushallinto: seuraavat seutukunnat: Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (A2-tien itäpuolella seuraavat kunnat: Santa Susana, Santiago ja Torrão) ja Gavião,
                  
               
                     —
                  
                  
                     Ribatejo e Oesten alueellinen maataloushallinto: seuraavat seutukunnat: Montijo (seuraavat kunnat: Canha, S. Isidoro de Pegões ja Pegões), Coruche, Salvaterra de Magos, Almeirim, Alpiarça, Chamusca, Constância, Abrantes ja Sardoal,
                  
               
                     —
                  
                  
                     Beira Interiorin alueellinen maataloushallinto: seuraavat seutukunnat: Idanha-a-Nova, Penamacor, Fundão, Castelo Branco, Oleiros, Sertã, Proença-a-Nova, Vila Velha de Ródão, Vila de Rei ja Mação.”